Αλόντιον

Το Αλόντιον ήταν αρχαία πόλη της Σικελίας, στη βόρεια ακτή της νήσου αυτής. Σύμφωνα με την παράδοσηΔιονυσίου του Αλικαρνασσέως Ρωμαϊκή Αρχαιολογία, 1, 51, το Αλόντιον ιδρύθηκε από τον Αινεία και τους συντρόφους του. Κατά τους ρωμαϊκούς αυτοκρατορικούς χρόνους ήταν αυτόνομη πόλη (municipium). Ο Πλίνιος ο Πρεσβύτερος αναφέρειΠλινίου Φυσική Ιστορία, 14, 18 ως περίφημα τα αμπέλια και τα κρασιά του Αλοντίου. Τα ερείπια της πόλεως βρίσκονται σήμερα δίπλα στο χωριό Σαν Μάρκο, όπου ήλθαν στο φως πολλές ελληνικές και λατινικές επιγραφές. Το Αλόντιον είχε δικά του νομίσματα.

 Παραπομπές 

 Πηγές 
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελίδα 488

Κατηγορία:Αρχαίες πόλεις της Ιταλίας
Κατηγορία:Αρχαία Σικελία